Тихуана

Тихуана () нь Баха Калифорнийн хойгийн хамгийн том хот бөгөөд Сан-Диего-Тихуанагийн нэг хэсэг болсон Тихуанагийн метрополитан бүсийн төв юм. Тихуана хот бүс нутагтаа эдийн засаг, боловсрол, соёл, урлаг, улс төрийн хувьд том нөлөө үзүүлдэг. Баруун хагас бөмбөрцөгт хамгийн олон хүн зочилдгоороо зөвхөн Нью-Йорк хотын дараа ордог. Хотыг хүрээлэн орших метрополитан бүс нь баруун хойд Мексикийн аж үйлдвэрийн хамгийн том, ноёлох төв болно. Мексикийн хамгийн хурдан хөгжиж буй хотуудын нэг болох Тихуанаг глобал хот гэж хэлж болох билээ.

Мексикийн Баха Калифорниа мужийн Баха Алтан Эрэгт орших Тихуана нь 9 жижиг хотоос бүрдэнэ. Тус хот нь Сан-Диего хоттой 24 км урт хилээр хиллэдэг. Мексикийн баруун хязгаарт байх Тихуана хот нь Америкт 28 дахь том хот юм. Тихуана, Сан-Диегог заагласан хилээр жилдээ 50 сая гаруй хүн нэвтэрдэг бөгөөд ийнхүү дэлхийн хамгийн завгүй хилийн боомтуудын нэгд тооцогддог билээMassive traffic cripples Tijuana border crossing.. 2010 оны тооллогоор Тихуанагийн метрополитан бүст 1,784,034 хүн оршин сууж байсан бөгөөд Мексикийн 5 дахь том метрополитан бүс юм. Сан-Диегог оролцуулсан метрополитан бүсийн хүн ам нь 2009 онд 5 саяыг давж, 2010 онд 5,105,769 байсан бөгөөд Калифорнид 2 дахь, Америкт 22 дахь том метрополитан бүсийг бүрдүүлнэ. Тихуанад байх хилийн шалган нэвтрүүлэх 2 боомтоор өдөрт 300,000 хүн Сан-Диегогоос нэвтрэн орж ирдэг аж.

Эшлэл

Ангилал:Баха Калифорнийн суурин
Ангилал:Саятан хот

Ангилал:Хойд Америкийн суурин